ประกาศคณะกรรมการกำกับการใช้อำนาจประกาศคณะกรรมการกำกับการใช้อำนาจของบริษัทปตท. จำกัด (มหาชน)เรื่องการพิจารณาค่าทดแทนสำหรับการดำเนินการในเขตระบบการขนส่งปิโตรเลียมทางท่อ[๑] โดยที่เป็นการสมควรกำหนดหลักเกณฑ์ในการจ่ายค่าทดแทนสำหรับการดำเนินการในเขตระบบการขนส่งปิโตรเลียมทางท่ออาศัยอำนาจตามความในมาตรา ๔ แห่งพระราชกฤษฎีกากำหนดอำนาจสิทธิ และประโยชน์ของบริษัท ปตท. จำกัด (มหาชน) พ.ศ. ๒๕๔๔ ซึ่งแก้ไขเพิ่มเติมโดยพระราชกฤษฎีกากำหนดอำนาจสิทธิและประโยชน์ของบริษัท ปตท. จำกัด (มหาชน) (ฉบับที่ ๒) พ.ศ. ๒๕๕๐ คณะกรรมการกำกับการใช้อำนาจของบริษัทปตท. จำกัด (มหาชน) จึงออกประกาศไว้ ดังต่อไปนี้ข้อ ๑ในประกาศนี้บริษัทหมายความว่า บริษัท ปตท. จำกัด (มหาชน)คณะกรรมการหมายความว่า คณะกรรมการกำกับการใช้อำนาจของบริษัท ปตท. จำกัด (มหาชน)ข้อ ๒ในกรณีที่ต้องจ่ายค่าทดแทนสำหรับการดำเนินการตามข้อ ๑๒ วรรคสองของประกาศคณะกรรมการกำกับการใช้อำนาจของบริษัทปตท. จำกัด (มหาชน) เรื่อง หลักเกณฑ์และเงื่อนไขในการสร้างและบำรุงรักษาระบบการขนส่งปิโตรเลียมทางท่อให้บริษัทแต่งตั้งคณะกรรมการพิจารณาค่าทดแทนทรัพย์สินจังหวัด เฉพาะสำหรับจังหวัดที่ตั้งอยู่ในเขตระบบการขนส่งปิโตรเลียมทางท่อที่จะมีการปฏิบัติงานจำนวนจังหวัดละหนึ่งคณะ ไม่เกิน ๒๕ คน โดยมีผู้ว่าราชการจังหวัดเป็นประธานคณะกรรมการและให้บริษัทเชิญผู้แทนหน่วยงานของรัฐที่เกี่ยวข้องในจังหวัดเป็นกรรมการและให้พนักงานบริษัทซึ่งได้รับมอบหมายจากกรรมการผู้จัดการใหญ่บริษัทเป็นกรรมการและเลขานุการข้อ ๓ให้คณะกรรมการพิจารณาค่าทดแทนทรัพย์สินจังหวัดพิจารณากำหนดหลักเกณฑ์การคำนวณค่าทดแทนทรัพย์สินเมื่อคณะกรรมการพิจารณาค่าทดแทนทรัพย์สินจังหวัดได้ดำเนินการตามวรรคหนึ่งแล้วให้รายงานผลการพิจารณาให้บริษัททราบเพื่อดำเนินการต่อไปข้อ ๔ในการพิจารณากำหนดหลักเกณฑ์การคำนวณค่าทดแทนทรัพย์สินตามข้อ๓ ให้คณะกรรมการพิจารณาค่าทดแทนทรัพย์สินจังหวัดคำนึงถึง(๑) ราคาที่ซื้อขายกันตามปกติในท้องตลาดของอสังหาริมทรัพย์ที่จะต้องจ่ายค่าทดแทนตามที่เป็นอยู่ในวันใช้บังคับประกาศกระทรวงพลังงานเรื่อง การกำหนดระบบการขนส่งปิโตรเลียมทางท่อในพื้นที่นั้นๆ(๒) ราคาของอสังหาริมทรัพย์ที่มีการตีราคาไว้เพื่อประโยชน์แก่การเสียภาษีบำรุงท้องที่(๓) ราคาประเมินทุนทรัพย์เพื่อเรียกเก็บค่าธรรมเนียมในการจดทะเบียนสิทธิและนิติกรรมของกรมที่ดิน(๔) หลักเกณฑ์การคำนวณราคาทรัพย์สินและจำนวนค่าทดแทนทรัพย์สินที่กำหนดโดยหน่วยงานของรัฐหรือรัฐวิสาหกิจในพื้นที่ใกล้เคียงกัน(๕) ราคาวัสดุก่อสร้างตามที่กรมการค้าภายในกำหนด(๖) ราคาตลาดของวัสดุก่อสร้างในท้องถิ่น(๗) สภาพและที่ตั้งของอสังหาริมทรัพย์นั้น และ(๘) เหตุและวัตถุประสงค์ของโครงการข้อ ๕เมื่อคณะกรรมการพิจารณาค่าทดแทนทรัพย์สินจังหวัดได้เสนอรายงานตามข้อ๓ ให้แก่บริษัทแล้ว ให้บริษัทดำเนินการดังต่อไปนี้(๑) ประเมินจำนวนค่าทดแทนทรัพย์สินตามหลักเกณฑ์ที่คณะกรรมการพิจารณาค่าทดแทนทรัพย์สินจังหวัดกำหนด(๒) เสนอค่าทดแทนตาม (๑) ให้แก่เจ้าของหรือผู้ทรงสิทธิในที่ดินอาคาร โรงเรือน หรือสิ่งปลูกสร้างที่จะมีการดำเนินการ(๓) หากเจ้าของหรือผู้ทรงสิทธิในที่ดิน อาคาร โรงเรือนหรือสิ่งปลูกสร้าง ตกลงรับค่าทดแทนที่บริษัทเสนอตาม (๒) ให้บริษัทดำเนินการจ่ายค่าทดแทนทรัพย์สินต่อไปข้อ ๖เมื่อได้ดำเนินการตามข้อ ๕ แล้ว หากยังไม่สามารถตกลงกันได้ในจำนวนค่าทดแทนให้บริษัทดำเนินการตามข้อ ๑๒ วรรคสามของประกาศคณะกรรมการกำกับการใช้อำนาจของบริษัทปตท. จำกัด (มหาชน) เรื่อง หลักเกณฑ์และเงื่อนไขในการสร้างและบำรุงรักษาระบบการขนส่งปิโตรเลียมทางท่อลงวันที่ ๒๓ กรกฎาคม พ.ศ. ๒๕๕๐ประกาศณ วันที่ ๓ กันยายน พ.ศ. ๒๕๕๐พรชัยรุจิประภาปลัดกระทรวงพลังงานประธานกรรมการกำกับการใช้อำนาจของบริษัทปตท. จำกัด (มหาชน)วัชศักดิ์/ผู้จัดทำ๒๗กันยายน ๒๕๕๐[๑]ราชกิจจานุเบกษา เล่ม ๑๒๔/ตอนพิเศษ ๑๒๐ ง/หน้า ๓๑/๒๐ กันยายน ๒๕๕๐